Դրանք անհեթեթությունների դաշտից են և հնարավոր են միայն մի միջավայրում, որտեղ Հայաստանի համար առկա գոյութենական սպառնալիքին նայում են միայն սեփական տնտեսական շահերի տեսանկյունից: Հայաստանը չի կարող և չպետք է Ադրբեջանի հետ որևէ առևտուրի մեջ մտնի: Բաքուն միայն մեկ իրական նպատակ ունի - գրավել Երևանը և իր համար կարևոր չէ դա այսօր կլինի, վաղը թե հարյուր տարի անց: Իրենց և ոչ միայն իրենց ազգային նպատակն է դա ու գաղափարախոսության առանցքը, որի վրա է պահվում ողջ ադրբեջանական հանրությունը: Ներադրբեջանական այլ ազգությունների ասիմիլիացիան անգամ այդ գաղափարի օգնությամբ է առաջ տարվում: Այնպես որ բանակցություններ, զիջումներ, փոխզիջումներ կամ ասենք այս պարագայում միջազգային կազմակերպությունների շրջանակներում ինչ-որ գործարքները մշտապես անօգուտ են լինելու: Հուսով եմ, որ Երևանում նոր կառավարությունը դա հստակ պատկերացնում է: Հայաստանը միայն մեկ պատասխան պետք է ունենա Ադրբեջանի որևէ և յուրաքանչյուր կառույցի անդամակցությանը. ոչ, ոչ և դարձյալ ոչ: Ու տրվել կեղծ քաղաքագիտական վերլուծությունների չի կարելի: Դա մի դաշտ է, որտեղ Հայաստանի համար թակարդներ են լարված և ականներ տեղադրված: